เรื่องร้องเรียน: ผมได้พบการกระทำของร้านขายหอยจ้อขนมจีบที่ ปากซอยเยาวราช ซ.4 โดยการนำน้ำผสมน้ำมันเททิ้งลงในท่อระบายน้ำเป็นประจำทุกวัน
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ร่วมกับเจ้าหน้าที่ฝ่ายเทศกิจ ลงพื้นที่ตรวจสอบเรื่องร้องเรียน ในวันที่ 5 เมษายน 2566 ขณะตรวจสอบไม่พบร้านค้าดังกล่าว แต่ได้สอบถามไปยังญาติของผู้ค้าแผงลอยจำหน่ายขนมจีบ โดยเจ้าหน้าที่ได้ชี้แจงข้อกฎหมายและมอบประกาศสำนักงานเขตสัมพันธวงศ์ เรื่อง ห้ามเท หรือทิ้งสิ่งปฏิกูล มูลฝอย น้ำโสโครก หรือสิ่งอื่นใดลงสู่ท่อระบายน้ำสาธารณะ เพื่อให้ผู้ค้าถือปฎิบัติ โดยทางญาติของผู้ค้า ได้รับทราบ และจะกำชับให้ผู้ค้าคนดังกล่าวปฏิบัติตาม ทั้งนี้ในส่วนของเทน้ำทิ้งลงสู่ท่อระบายน้ำ ได้ประสานฝ่ายเทศกิจเพื่อดำเนินการตามอำนาจหน้าที่ต่อไป
ความเห็นของผู้แจ้ง: ทำงานได้รวดเร็วมากครับ
พื้นที่: แขวงจักรวรรดิ เขตสัมพันธวงศ์ กรุงเทพมหานคร